கேள்வி: இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21 பற்றி தகவல் சொல்.
பதில்: இங்கிலாந்து துடுப்பாட்ட அணி நான்கு தேர்வுத் துடுப்பாட்டம், மூன்று ஒருநாள் பன்னாட்டுத் துடுப்பாட்டம் மற்றும் ஐந்து பன்னாட்டு இருபது20 விளையாடுவதற்காக 2020 பெப்ரவரி மற்றும் மார்ச் மாதங்களில் இந்தியாவுக்கு சுற்றுப்பயணம் மேற்கொள்கிறது. இந்த சுற்றுப்பயணம் 2019–21 ஐசிசி உலகத் தேர்வுத் துடுப்பாட்ட வாகை மற்றும் 2023 துடுப்பாட்ட உலகக்கிண்ணம் ஒரு பகுதியாக அமைகிறது. முதலாவது தேர்வுப் போட்டியில் இங்கிலாந்து அணி 227 ஓட்டங்களால் வென்றது. இந்தியா இரண்டாவது தேர்வை 317 ஓட்டங்களால் வென்றது. ஒரு பகல்/இரவுத் துடுப்பாட்டம் ஆட்டமாக இடம்பெற்ற மூன்றாவது தேர்வுப் போட்டி, இரண்டே நாட்களில் முடிவடைந்தது. இப்போட்டியில் இந்தியா 10 இலக்குகளால் வெற்றி பெற்றது. இத் தோல்வி மூலம் இங்கிலாந்து 2019–21 ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடும் தகுதியை இழந்தது. நான்காவது போட்டியை இந்தியா ஒரு இன்னிங்சு, 25 ஓட்டங்களால் வென்று, தொடரை 3–1 என்ற கணக்கில் வென்றது. இத்தொடர் வெற்றியை அடுத்து, இந்தியா 2021 சூன் 18-22 வரை இலண்டன் இலார்ட்சு துடுப்பாட்ட மைதானம் நடைபெறும் ஐசிசி உலகத் தேர்வுத் துடுப்பாட்ட வாகை 2019–21 ஐசிசி உலகத் தேர்வுத் துடுப்பாட்ட வாகையில் நியூசிலாந்து துடுப்பாட்ட அணி அணியுடன் மோதும்.